Diari Oficial de la Generalitat Valenciana


Sumari del DOGV 4165, del 10-01-2002 (2001/12611)

ORDE de 30 de novembre de 2001, del conseller de Cultura i Educació, per la qual es posa en funcionament el Col·legi Públic de Benagéber.
-----------------------------------------------------------------------------------------------------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/12562


Data del document
:   30-11-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Benagéber
    * centre d'ensenyament

ORDE de 30 de novembre de 2001, del conseller de Cultura i Educació, per la qual es posa en funcionament el Col·legi Públic de Benagéber. [2001/M12338]
  
El Col·legi Públic de Benagéber va ser creat per Decret de la Generalitat Valenciana de 23 de juliol de 1990 (DOGV de 08.08.1990) i es va posar en funcionament per Orde de la Conselleria de Cultura i Educació de 10 d'agost de 1990 (DOGV de 19.10.1990).
  
L'Orde d'1 de gener de 1997, de la Conselleria de Cultura i Educació (DOGV de 28.01.1997) va ordenar el cessament d'activitats del dit centre amb efectes del curs escolar 1997/1998.
  
L'Ajuntament de Benagéber va remetre un escrit en què sol·licitava la reobertura del centre per a l'escolarització dels xiquets i xiquetes en edat escolar que residixen a la localitat. A la vista de les dades aportades, la Inspecció Educativa de la Direcció Territorial de València i el Servei de Planificació Educativa de la Direcció General de Centres Docents emeten informe favorable.
  
És procedent ordenar l'inici de les activitats del centre, determinar els ensenyaments que s'hi impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es posa en funcionament el següent centre docent:
  
Província: València
  
Localitat: Benagéber
  
Denominació: Col·legi Públic d'Educació Primària
  
Codi: 10072630
  
Titular: Generalitat Valenciana
  
Domicili: plaça de Pius XII, s/n
  
Composició: 1 unitat d'Educació Primària
  
Capacitat: 25 llocs escolars d'Educació Infantil i Educació Primària.
  
Segon
  
1. El centre iniciarà les seues activitats el curs acadèmic 2001/2002.
  
2. Els ensenyaments especialitzats d'Educació Primària seran impartits per professorat especialista itinerant.
  
3. Els llocs de treball són: 1 mestre o mestra d'Educació Primària.
  
Tercer
  
El director territorial de Cultura i Educació de València nomenarà l'equip directiu del centre, de conformitat amb el que establix l'article 14.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 234/1997, de 2 de setembre, de Govern Valencià.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A este efecte, la Direcció Territorial de Cultura i Educació n'efectuarà l'oportuna i raonada proposta.
  
Disposició addicional
  
El que establix esta disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
S'autoritza els distints òrgans directius d'esta conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2001.
  
València, 30 de novembre de 2001
  
El conseller de Cultura i Educació,